paragraph_text: U svibnju 2013. Budimir je bio uhićen pod sumnjom primanja mita prilikom davanja pomilovanja, međutim, nakon jednomjesečnog pritvora pušten je zbog pomanjkanja dokaza. U studenome 2013. Tužiteljstvo BiH potvrdilo je optužnicu protiv Budimira i njegovih suradnika. U drugom slučaju, zbog nezakonitog nošenja oružja, osuđen je na uvjetnu kaznu zatvora u trajanju od šest mjeseci u srpnju 2014. U listopadu 2014. neuspješno se natjecao na općim izborima za hrvatskog člana Predsjedništva BiH.